P-5+1 përsërit angazhimin për zgjidhje të negociuar të çështjes bërthamore të Iranit
Presidenti iranian, Mahmud Ahmadinexhad, sinjalizoi këtë javë interesin e Iranit për bisedime të reja
Diplomatë të lartë amerikanë thonë se ka “disa shenja” nga zoti Ahmadinexhad dhe zyrtarë të tjerë iranianë se Teherani mund të jetë i gatshtëm të rifillojë dialogun këtë vjeshtë dhe se fuqitë e mëdha janë gjithashtu të gatshme për t’u riangazhuar. Këto komente u bënë pas një takimi strategjik një orësh për Iranin në misonin e Kombeve të Bashkuara në Nju Jork të pesë anëtarëve të përhershëm të Këshillit të Sigurimit të OKB-së dhe Gjermanisë, P-5+1. Grupi gjashtë anëtarëtsh ka zhvilluar hera herës dialog me Iranin për qëllimet bërthamore të këtij të funidt dhe tetorin e kaluar propozoi t’i ofronte Iranit karburant bërthamor për një reaktor kërkimesh të Teheranit, nëse ai dërgon jashtë vendit rezervat e uraniumit të tij të gradës të ulët. Në një deklaratë të përbashkët, ministrat e jashtëm të P-5+1, përfshirë edhe sekretaren amerikane të Shtetit, Hillari Klinton, riafirmuan “vendosmërinë dhe angazhimin e tyre për një zgjidhje të negociuar së shpejti” për çështjen bërthamore të Iranit dhe janë gati të angazhohen në një marrëveshje shkëmbimi bërthamor, të cilën Teherani fillimisht e pranoi, por më pas u tërhoq prej saj. Shefja e diplomacisë everopiane, Kethrin Ashton foli në emër të gjashtë fuqive të mëdha. Presidenti i Iranit Ahmadinexhad u tha gazetarëve në takimin e Asamblesë së Përgjithshme të Kombeve të Bashkuara se është një shans i mirë që bisedimet do të rifillojnë sepse nuk ka alternativë tjetër. Zëdhënësi i Shtëpisë së Bardhë, P.J. Krouli tha se nëqoftë se Irani është i interesuar për një dialog serioz, atij i duhet të kontaktojë vetëm shefen e diplomacisë së Bashkimit Evropian, Kethrin Ashton. Një zyrtar i lartë amerikan, i cili foli me gazetarët me kusht që të mos njejtësohej me emër, tha se Irani e ka shtuar ndjeshëm sasinë uraniumit të tij të pasuruar që nga muaji tetor kur u bë propozimi i shkëmbimit. Por ai tha se një shkëmbim i tillë do të vazhdojë të jetë një hap për ndërtimin e besimit dhe një hapjeje për bisedime më të gjera për çështjet bërthamore. Megjithë deklaratat e Iranit se pasurimi i uraniumit nga ana e tij ka vetëm qëllime paqësore, zyrtarët e Shteteve të Bashkaura dhe të Bashkimit Evropian besojnë se pasurimi i uraniumit në Iran është i lidhur me progam armësh.